РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА **Фонд за пружање помоћи избеглим, прогнаним и расељеним лицима** Управни одбор

Дана: 03.12.2018. године

ЈН МВ 06/18

На основу члана 19. Статута Фонда за пружање помоћи избеглим, прогнаним и расељеним лицима, члана 108. Закона о јавним набавкама („Службени гласник РС“ број 124/2012,14/2015 и 68/2015) и Извештаја о стручној оцени понуда Комисије за јавну набавку добара – санитетског возила ЈН МВ 06/18 од 30.11.2018. године, Управни одбор Фонда за пружање помоћи избеглим, прогнаним и расељеним лицима на седници одржаној дана

30.11.2018. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке добара – санитетског возила**

**(ЈН МВ 06/18)**

У поступку јавне набавке добара – санитетског возила ЈН МВ 06/18, за коју је позив објављен на Порталу јавних набавки и Интернет страници Наручиоца дана 20. новембра 2018. године, уговор се додељује понуђачу „МИТ“ д.о.о., Народног фронта 73, Нови Сад, ПИБ 100456236, Матични број: 08719683 чија је понуда број 2018П0585 од 27.11.2018. године, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и

68/2015), Управни одбор Фонда за пружање помоћи избеглим, прогнаним и расељеним лицима је дана 30. новембра 2018. године у својству Наручиоца донео Одлуку о покретању јавне набавке број ЈН МВ 06/18 и образовао Комисију за јавну набавку добара – санитетског возила (у даљем тексту: Комисија).

Задатак Комисије је био да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писани извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су добра – санитетског возила, назив и ознака из општег речника набавке: санитетска возила- 34114121, у свему према спецификацији садржаној у конкурсној документацији.

Процењена вредност јавне набавке износи **4.150.000,00 динара**, без урачунатог пореза на додату вредност.

Наручилац је Позив за подношење понуда за предметну набавку објавио на Порталу јавних набавки и Интернет страници Наручиоца дана 20. новембра 2018. године, у складу са Чланом 57. Закона о јавним набавкама (у даљем тексту: ЗЈН).

.

**БЛАГОВРЕМЕНО**, односно до дана 29.11.2018. године до 10:00 часова, приспеле су понуде следећих понуђача:

|  |  |  |  |  |
| --- | --- | --- | --- | --- |
| **Ред.**  **Број** | **Број под којим је понуда заведена** | **Назив или шифра понуђача** | **Датум**  **Пријема** | **Час** |
| 1. | ЈН МВ 06/18-1 | „МИТ“, Народног фронта 73, Нови Сад | 29.11.2018. | 09:15ч |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''економски најповољнија понуда''.

Критеријум за доделу уговора „економски најповољнија понуда“ утврђује се применом следећих елемената критеријума:

**1.** Цена 85 пондера

**2.** Рок испоруке 15 пондера

УКУПНО 100 пондера

1. Најнижа понуђена цена бодује се са 85 пондера, а свака следећа применом формуле:

најнижа понуђена цена/цена из понуде која се бодује \* 85 =

2. Најкраћи рок испоруке (одређен у данима) бодује се са 15 пондера, а сваки следећи применом формуле:

најкраћи рок испоруке (у данима)/ рок из понуде која се бодује \* 15

=

Укупан број бодова израчунава се на следећи начин: Укупно = Цена + Рок испоруке

Како је наведено у конкурсној документацији, у цену се урачунава цена свих добара наведених у позицијама и сав ситан неспецифичан материјал, транспорт и цена радне снаге и сви други зависни трошкови везани за реализацију уговора о предметној јавној набавци. Рок испоруке не може бити дужи од 15 дана рачунајући од дана потписивања уговора о предметној јавној набавци. Понуде у којима је понуђен краћи или дужи рок испоруке од утврђеног овом конкурсном документацијом сматраће се неприхватљивом. Роком испоруке сматра се достава односно примопредаја добара крајњем кориснику које се документује потписивањем отпремнице.

Уколико две или више понуда имају исти број пондера као најповољнија бира се понуда оног понуђача који је понудио нижу цену.

Имајући у виду Извештај о стручној оцени понуда у поступку јавне набавке ЈН МВ 06/18, а накод детаљног прегледа понуда, Наручилац је констатовао следеће:

Дана 29. новембра 2018. године, Комисија је детаљно прегледала пристигле понуде и утврдила следеће:

Понуду је поднео понуђач:

Понуђач „**МИТ**.“ је понудио следеће:

Укупна вредност понуде без ПДВ-а: 4.000.000,00 динара

Укупна вредност понуде са ПДВ-ом: 4.800.000,00 динара

Рок важења понуде: 45 дана од дана отварања

Рок за испоруку: 15 дана од дана закључења уговора

Комисија је анализирала понуду број 06/18-1 понуђача „МИТ“ Д.O.O., Народног фронта 73, 21000 Нови Сад и након детаљне анализе документације констатовала следеће:

Понуђач „МИТ“ Д.O.O. је доставиО благовремену и одговарајућу понуду, са уредно попуњеним, потписаним и овереним обрасцима из конкурсне документације, из којих се несумњиво може утврдити стварна садржина понуде. Уз понуду 06/18-1 достављени су и докази о испуњености обавезних и допунских услова за учешће у поступку јавне набавке ЈН МВ 06/18 одређених конкурсном документацијом.

Применом критеријума за доделу уговора "економски најповољнија понуда", Комисија је рангирала понуде на следећи начин:

|  |  |  |  |  |
| --- | --- | --- | --- | --- |
| **Број** | **Назив понуђача** | **Цена** | **Рок испоруке** | **УКУПНО** |
| **1.** | „МИТ“, Народног фронта 73, Нови Сад | 85 | 15 | **100** |

Комисија, после стручне оцене понуда, констатује да је у поступку јавне набавке добара –

санитетског возила ЈН МВ 06/18, најповољнија понуда број ЈН МВ 06/18-1 од 29. новембра 2018. године, понуђача „МИТ“ д.о.о., Народног фронта 73, Нови Сад, ПИБ 100456236, Матични број: 08719683 и предлаже Наручиоцу да понуђачу додели уговор о предметној набавци добара - санитетског возила.

Цена: 4.000.000,00 динара без обрачунатог пореза на додату вредност, односно 4.800.000,00 динара са обрачунатим порезом на додату вредност.

Рок испоруке: 15 (петнаест) дана.

Као гарантни рок за сва понуђена добра, у складу са конкурсном документацијом за предметну јавну набавку, узима се гарантни рок који даје произвођач, а који није и не може бити краћи од једне године.

Наручилац је прихватио предлог Комисије за јавну набавку добара ЈН МВ 06/18 да се понуђачу„МИТ“ д.о.о., Народног фронта 73, Нови Сад, ПИБ 100456236, Матични број: 08719683, додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од десет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.